เทศบัญญัติเทศบาลนครอ้อมน้อยเทศบัญญัติเทศบาลนครอ้อมน้อยเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลนครอ้อมน้อยอำเภอกระทุ่มแบน จังหวัดสมุทรสาครพ.ศ. ๒๕๕๕ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๖๐แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐ เทศบาลนครอ้อมน้อยโดยความเห็นชอบของสภาเทศบาลนครอ้อมน้อยและผู้ว่าราชการจังหวัดสมุทรสาคร จึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่าเทศบัญญัติเทศบาลนครอ้อมน้อย เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิด หรือบางประเภทในพื้นที่บางส่วนในเขตเทศบาลนครอ้อมน้อย อำเภอกระทุ่มแบน จังหวัดสมุทรสาคร พ.ศ.๒๕๕๕ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองกระทุ่มแบนในท้องที่ตามข้อ ๓ข้อ ๓ ในเทศบัญญัตินี้บริเวณที่ ๑ หมายความว่า พื้นที่ในบริเวณดังต่อไปนี้๑.๑ ด้านเหนือ จดอำเภอสามพราน จังหวัดนครปฐมด้านตะวันออก จดเขตหนองแขม กรุงเทพมหานครด้านใต้ จดเส้นขนานระยะ๕๐๐ เมตร กับกึ่งกลางทางหลวงแผ่นดินหมายเลข ๔ เส้นขนานระยะ ๓๐๐ เมตรกับกึ่งกลางคลองศรีสำราญ เส้นขนานระยะ ๑,๑๕๐ เมตร กับกึ่งกลางทางหลวงแผ่นดินหมายเลข๔ และเส้นขนานระยะ ๑,๕๐๐ เมตร กับกึ่งกลางคลองศรีสำราญด้านตะวันตก จดทางหลวงแผ่นดินหมายเลข ๓๔๑๔ ฟากตะวันออก๑.๒ ด้านเหนือ จดเส้นขนานระยะ ๑,๐๐๐ เมตรกับกึ่งกลางทางหลวงแผ่นดินหมายเลข ๔ด้านตะวันออก จดเส้นขนานระยะ ๒๕๐ เมตร กับกึ่งกลางคลองศรีสำราญด้านใต้ จดเทศบาลตำบลสวนหลวงด้านตะวันตก จดเส้นขนานระยะ ๔๐๐ เมตร กับกึ่งกลางคลองแนวลิขิต ๒๑.๓ ด้านเหนือ จดอำเภอสามพราน จังหวัดนครปฐมด้านตะวันออก จดเส้นขนานระยะ ๑,๒๐๐ เมตรกับศูนย์กลางทางหลวงแผ่นดินหมายเลข ๓๐๙๑ และถนนสาธารณะไม่ปรากฏชื่อ ฟากตะวันตกด้านใต้ จดองค์การบริหารส่วนตำบลท่าไม้ด้านตะวันตก จดแม่น้ำท่าจีน ฝั่งตะวันออกบริเวณที่ ๒ หมายความว่าพื้นที่ในบริเวณ ดังต่อไปนี้๒.๑ ด้านเหนือ จดเส้นขนานระยะ ๕๐๐ เมตร กับกึ่งกลางทางหลวงแผ่นดินหมายเลข ๔ด้านตะวันออก จดคลองอ้อมน้อย ฝั่งตะวันตกด้านใต้ จดทางหลวงแผ่นดินหมายเลข๔ ฟากเหนือด้านตะวันตก จดทางหลวงแผ่นดินหมายเลข ๓๔๑๔ ฟากตะวันออก๒.๒ ด้านเหนือ จดเส้นขนานระยะ ๕๐๐ เมตร กับกึ่งกลางทางหลวงแผ่นดินหมายเลข ๔ด้านตะวันออก จดเขตหนองแขม กรุงเทพมหานครด้านใต้ จดทางหลวงแผ่นดินหมายเลข๔ ฟากเหนือด้านตะวันตก จดเส้นขนานระยะ ๓๐๐ เมตร กับกึ่งกลางคลองศรีสำราญ๒.๓ ด้านเหนือ จดทางหลวงแผ่นดินหมายเลข ๔ ฟากใต้ด้านตะวันออก จดเขตหนองแขม กรุงเทพมหานคร เส้นขนานระยะ ๕๐๐ เมตร กับกึ่งกลางทางหลวงแผ่นดินหมายเลข๔ และเส้นขนานระยะ ๒๕๐ เมตร กับกึ่งกลางคลองศรีสำราญด้านใต้ จดเส้นขนานระยะ๑,๐๐๐ เมตร กับกึ่งกลางทางหลวงแผ่นดินหมายเลข ๔ด้านตะวันตก จดคลองอ้อมแขม ฝั่งตะวันออกบริเวณที่ ๓ หมายความว่าพื้นที่ในบริเวณ ดังต่อไปนี้ด้านเหนือ จดทางหลวงแผ่นดินหมายเลข ๔ ฟากใต้ด้านตะวันออก จดคลองอ้อมแขม ฝั่งตะวันตกด้านใต้ จดเส้นขนานระยะ๑,๐๐๐ เมตร กับกึ่งกลางทางหลวงแผ่นดินหมายเลข ๔ เส้นขนานระยะ ๔๐๐ เมตรกับกึ่งกลางคลองแนวลิขิต ๒ เส้นขนานระยะ ๕๐๐ เมตร กับกึ่งกลางทางหลวงแผ่นดินหมายเลข๔ด้านตะวันตก จดเส้นขนานระยะ ๒๐๐ เมตรกับกึ่งกลางทางหลวงแผ่นดินหมายเลข ๓๐๙๑บริเวณที่ ๔ หมายความว่าพื้นที่ในบริเวณ ดังต่อไปนี้๔.๑ ด้านเหนือ จดอำเภอสามพราน จังหวัดนครปฐมด้านตะวันออก จดทางหลวงแผ่นดินหมายเลข ๓๔๑๔ ฟากตะวันตกด้านใต้ จดทางหลวงแผ่นดินหมายเลข๔ ฟากเหนือด้านตะวันตก จดอำเภอสามพราน จังหวัดนครปฐม๔.๒ ด้านเหนือ จดเส้นขนานระยะ ๑,๑๕๐ เมตรกับกึ่งกลางทางหลวงแผ่นดินหมายเลข ๔ด้านตะวันออก จดเส้นขนานระยะ ๓๐๐ เมตร กับกึ่งกลางคลองศรีสำราญด้านใต้ จดทางหลวงแผ่นดินหมายเลข๔ ฟากเหนือด้านตะวันตก จดคลองอ้อมน้อย ฝั่งตะวันออก เส้นขนานระยะ ๕๐๐ เมตร กับกึ่งกลางทางหลวงแผ่นดินหมายเลข๔ และเส้นขนานระยะ ๑,๕๐๐ เมตร กับกึ่งกลางคลองศรีสำราญ๔.๓ ด้านเหนือ จดทางหลวงแผ่นดินหมายเลข ๔ ฟากใต้ โรงเรียนอ้อมน้อยโสภณชณูปถัมภ์โรงเรียนวัดอ้อมน้อย วัดอ้อมน้อย เส้นขนานระยะ ๒๐๐ เมตรกับกึ่งกลางทางหลวงแผ่นดินหมายเลข ๓๐๙๑ เส้นขนานระยะ ๕๐๐ เมตร กับกึ่งกลางทางหลวงแผ่นดินหมายเลข๔ด้านตะวันออก จดเส้นขนานระยะ ๔๐๐ เมตร กับกึ่งกลางคลองแนวลิขิต ๒ด้านใต้ จดเทศบาลตำบลสวนหลวงและองค์การบริหารส่วนตำบลท่าไม้ด้านตะวันตก จดเส้นตรงที่ลากจากถนนสาธารณะไม่ปรากฏชื่อฟากตะวันตก ไปทางทิศตะวันออกเฉียงเหนือ จนบรรจบกับเส้นขนานระยะ ๑,๒๐๐ เมตร กับศูนย์กลางทางหลวงแผ่นดินหมายเลข ๓๐๙๑ เส้นขนานระยะ ๑,๒๐๐ เมตร ถนนสาธารณะไม่ปรากฏชื่ออีกสายหนึ่ง ฟากตะวันออก และอำเภอสามพรานจังหวัดนครปฐมบริเวณที่ ๕ หมายความว่าพื้นที่ในบริเวณ ดังต่อไปนี้ด้านเหนือ จดเส้นขนานระยะ ๕๐๐ เมตรกับกึ่งกลางทางหลวงแผ่นดินหมายเลข ๔ด้านตะวันออก จดเขตหนองแขม กรุงเทพมหานครด้านใต้ จดเทศบาลตำบลสวนหลวงด้านตะวันตก เส้นขนานระยะ ๒๕๐ เมตร กับกึ่งกลางคลองศรีสำราญทั้งนี้ตามแผนที่ท้ายเทศบัญญัติข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซสถานที่เก็บก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงสัตว์ทุกชนิดเพื่อการค้า(๕) สุสาน และฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างแทนสุสาน หรือฌาปนสถานที่มีอยู่เดิม(๖) โรงกำจัดขยะมูลฝอย(๗) โรงซื้อขายเศษวัสดุข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงสัตว์ทุกชนิดเพื่อการค้า(๕) สุสาน และฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างแทนสุสาน หรือฌาปนสถานที่มีอยู่เดิม(๖) ไซโลเก็บผลิตผลทางการเกษตร(๗) โรงกำจัดขยะมูลฝอย(๘) โรงซื้อขายเศษวัสดุข้อ ๖ ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซสถานที่เก็บก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓) คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงสัตว์ทุกชนิดเพื่อการค้า(๕) สุสาน และฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างแทนสุสาน หรือฌาปนสถานที่มีอยู่เดิม(๖) ไซโลเก็บผลิตผลทางการเกษตร(๗) โรงกำจัดขยะมูลฝอย(๘) โรงซื้อขายเศษวัสดุข้อ ๗ ภายในบริเวณที่ ๔ห้ามมิให้บุคคลใดก่อสร้างอาคาร ดังต่อไปนี้(๑) สุสาน และฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างแทนสุสาน หรือฌาปนสถานที่มีอยู่เดิม(๒) สถานสงเคราะห์หรือรับเลี้ยงเด็ก(๓) สถานสงเคราะห์หรือรับเลี้ยงคนชราข้อ ๘ ภายในบริเวณที่ ๕ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงานเว้นแต่โรงงานตามประเภทหรือชนิดและจำพวกที่กำหนดให้ดำเนินการได้ตามบัญชีท้ายเทศบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซสถานที่เก็บก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) อาคารอยู่อาศัยหรืออาคารพาณิชย์ประเภทอาคารขนาดใหญ่แต่ไม่หมายความรวมถึงอาคารพาณิชกรรมประเภทค้าปลีกค้าส่ง(๖) ห้องแถว ตึกแถว หรือบ้านแถว(๗) อาคารอยู่อาศัยประเภทอาคารชุด หรือหอพักข้อ ๙ ภายในบริเวณพื้นที่ที่กำหนดไว้ตามข้อ๔ ข้อ ๕ ข้อ ๖ ข้อ ๗ และข้อ ๘ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ ข้อ๗ และข้อ ๘ข้อ ๑๐ อาคารที่มีอยู่แล้วในพื้นที่ที่กำหนดตามข้อ๔ ข้อ ๕ ข้อ ๖ ข้อ ๗ และข้อ ๘ ก่อนหรือในวันที่เทศบัญญัตินี้ใช้บังคับให้ได้รับยกเว้นไม่ต้องปฏิบัติตามเทศบัญญัตินี้ แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ ข้อ ๗ และข้อ ๘ข้อ ๑๑ อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับ และยังก่อสร้าง ดัดแปลงหรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๒ ให้นายกเทศมนตรีนครอ้อมน้อยรักษาการตามเทศบัญญัตินี้ประกาศณ วันที่ ๕ พฤศจิกายน พ.ศ. ๒๕๕๕สมศักดิ์ขวัญเมืองนายกเทศมนตรีนครอ้อมน้อย[เอกสารแนบท้าย]๑. แผนที่ท้ายเทศบัญญัติเทศบาลนครอ้อมน้อย เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในเขตเทศบาลนครอ้อมน้อย อำเภอกระทุ่มแบน จังหวัดสมุทรสาคร พ.ศ.๒๕๕๕๒. บัญชีท้ายเทศบัญญัติเทศบาลนครอ้อมน้อยเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในเขตเทศบาลนครอ้อมน้อย อำเภอกระทุ่มแบนจังหวัดสมุทรสาคร พ.ศ. ๒๕๕๕(ดูข้อมูลจากภาพกฎหมาย)เทศบัญญัติเทศบาลนครอ้อมน้อยเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลนครอ้อมน้อย อำเภอกระทุ่มแบน จังหวัดสมุทรสาคร(ฉบับที่ ๒) พ.ศ. ๒๕๕๙[๒]ข้อ ๒ เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปอุษมล/ผู้จัดทำ๘ มกราคม ๒๕๕๖เอกฤทธิ์/ผู้ตรวจ๘ มกราคม ๒๕๕๖พรวิภา/เพิ่มเติม๑๘ กรกฎาคม ๒๕๖๐ปริญสินีย์/ตรวจ๑ สิงหาคม ๒๕๖๐[๑] ข้อ ๒แก้ไขเพิ่มเติมโดยเทศบัญญัติเทศบาลนครอ้อมน้อย เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลนครอ้อมน้อย อำเภอกระทุ่มแบน จังหวัดสมุทรสาคร(ฉบับที่ ๒) พ.ศ. ๒๕๕๙[๒] ราชกิจจานุเบกษาเล่ม ๑๓๔/ตอนพิเศษ ๑๕๓ ง/หน้า ๒๒/๗ มิถุนายน ๒๕๖๐